《拟古》
宋代·张九成

夭矫山顶松，葱茜门前柳。
高低邈不同，日日满窗牖。
穷通端似之，尽入乾坤手。
愿为深闺女，勿学商人妇。
闺女老弥贞，商妇多失守。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。